open-index/open-wikipedia-markdown huggingface dataset:
August Schrumpf

**August Frederich Schrumpf** (født 1804 eller 1807 i Güstrow, Tyskland, død 1856 i Oslo) var en tysk fiolinist og komponist som innvandret til Norge i første halvpart av 1800-tallet. Han var fra 1829 orkesteranfører og instruktør for Det musicalske Lyceum og hadde fra 1930 til 1840 tilsvarende stilling i Christiania Theaters Orkester.

Schrumpf var opprinnelig blant frimurerne i Güstrow  Mecklenburg, og ble i 1830 opptatt i den norske St. Johanneslogen St. Olaus til den hvide Leopard. Han var på det aktuelle tidspunkt dansk statsborger. Da August Schrumpf ble ansatt i Christiania Theaters Orkester, satte hans om betingelse at også hans bror skulle få ansettelse. Oscar Schrumpf ble derfor samtidig ansatt som førstefiolinist.

I Christiania Theaters Orkester etterfulgte Schrumpf Ole Bull som leder. Da særlig operaforestillingene ble utsatt for sterk kritikk, ble Schrumpf i 1840 avløst av Friedrich August Reissiger som korinstruktør. Samarbeidet mellom Schrumpf og Reissiger utviklet seg meget dårlig, og til slutt måtte Schrumpf tre til side også som leder av operaforestillingene. Schrumpf fortsatte å dirigere de rene orkesterverkene.

August Schrumpf forsøkte sammen med Lars Møller Ibsen og Lars Roverud i 1930 å opprette et musikkinstitutt for instrumentalister. Han underviste i klaver etter Logiers metode og hadde elever helt ned i åtteårs-alderen.

August Schrumpf giftet seg 7. juli 1832 med sopranen og skuespilleren Augusta Schrumpf, født Smith.

## Referanser
Ferjesambandet Festøya–Solavågen

**Festøya–Solavågen** er et fergesamband på Europavei 39 over Storfjorden, mellom Festøya ferjekai i Ørsta og Solavågen ferjekai på Sunde i Sula. Strekningen drives av Fram. Overfartstiden er 20 minutter og lengden er . Den blir betjent av tre ferger, MF «Festøya», MF «Solavågen» og MF «Tidefjord», med 42 avganger daglig i hver retning på hverdager. I 2014 var årsdøgnstrafikken 1701 kjøretøyer (rang 11 i Norge) og 1620 personer (rang 10).

Trafikken på sambandet ble startet 1950 da ferjekaia på Sunde i Sula ble tatt i bruk. Festøya hadde hatt ferjetrafikk med Magerholm siden 1937. 1964 ble ferjekaia av Vegvesenet ertattet av en ny.


Fil:MF Storfjord ved Festøya III.jpg|MF «Storfjord» legger til kai ved Festøya.
Fil:MF Hjørundfjord på Festøya–Solavågen.jpg|MF «Hjørundfjord» trafikkerer strekningen
Fil:Solavågen fergekai.jpg|Solavågen ferjekai
Fil:Solevaagfergekai.JPG|Solavågen ferjekai.


## Referanser


## Eksterne lenker
* Fjord1: Festøya-Solavågen
Immanuel Ottesen

**Immanuel Ottesen** (født 7. juni 1874 i Skjåk, død 8. desember 1955) var en norsk tannlege som ble professor i faget, ledet tre tannlegeforeninger og fikk flere internasjonale ordener.

Han var sønn av Otto Ottesen (1830–1916) og Anne Cathrine Magelssen (1832–1924). Faren var nemlig sogneprest i Skjåk fra 1863 til 1877, og forøvrig bror til teologen Jacob Aall Ottesen (1825–1904) som slo seg opp som predikant blant norskamerikanerne i USA. Immanuel var blant de aller yngste. Blant søsknene ble Otto Christian Ottesen (1864–1934) tannlege, Alfred Ottesen (1871–1946) ble tannlege, Hjalmar Ottesen (1869–1932) ble en anerkjent distriktslege, mens Jacob Aall Ottesen (1867) ble sogneprest i Trondheim.

Selv tok Immanuel først en utdanning som styrmann og skipper, før han i 1899 fikk sin eksamen innen tannlegefaget. Han giftet seg i 1903 med Susanne Nannestad Lund (1879) fra Trondheim. Fra 1903 til 1906 var han redaktør i Den norske tannlegeforenings tidende og fra 1907 til 1909 var han president i Den norske tannlegeforening. Mellom 1908 og 1912 ledet han den nordiske tannlegeforeningen, mens han fra 1915 til 1917 ledet Nordisk odontologisk forening. Utover å ha hatt egen praksis, var han fra 1909 avdelingsbestyrer ved Statens Tannlegeinstitutt. Fra 1928 til 1944 var han professor ved Norges Tannlegehøyskole, de første fem årene også rektor.

## Priser
Ottesen fikk St. Olavs Orden i 1931 og Finlands hvite roses orden, den svenske Nordstjerneordenen og danskenes Dannebrogsordenen.

## Referanser
Slaget ved Nordkapp

**Slaget ved Nordkapp** betegner et angrep på det tyske slagskipet «Scharnhorst», som ble senket den 26. desember 1943, ca. 60 nautiske mil nord av Nordkapp. Senkingen kom etter harde kamper med en britisk kampgruppe av skip. Kampgruppen hadde slagskipet HMS «Duke of York» i spissen. Britene kunne skyte ved hjelp av radar i den mørke polarnatta.

Den norske flåtejageren «Stord» spilte en avgjørende rolle i den direkte kamphandlingen, og jageren gikk så nær «Scharnhorst» at mannskapet om bord i de britiske fartøyer som deltok i operasjonen trodde de to skipene skulle kollidere. Under kampen ble «Scharnhorst» truffet flerfoldige ganger, blant annet med 12 torpedoer. Bare 36 mann av besetningen ble reddet, over  mann døde. Blant de døde var kommandant og kaptein Hintze, og kontreadmiral Bey.

Slaget ved Nordkapp var forøvrig siste gang i Europa at slagskip hamret løs på hverandre med kanoner.

I boken *The Death of The Scharnhorst*, av kommandørkaptein John Pratt som benyttet pseudonymet «John Winton», fremkommer det av vitneskildringer fra besetningen om bord i den britiske jageren HMS «Scorpion» at den norske jageren var så nær som 400 eller 500 meter før torpedobesetningen om bord i «Stord» avfyrte åtte torpedoer mot det tyske slagskipet.
Coppa Agostoni

**Coppa Agostoni** er et endagsritt (1.1) i landeveissykling som arrangeres i Lombardia som ligger i Italia. Rittet ble for første gang arrangert i 1946, og er en del av UCI Europe Tour.

## Vinnere

## Eksterne lenker
*
Tour de France 1970

**Tour de France 1970** var den 57. utgaven av Tour de France, fra 27. juni til 19. juli. 

Rittet var 4336 km langt, fordelt på 23 etapper, 5 tempoer og en lagtempo. Syklistene kjørte med en gjennomsnittsfart på 35,589 km/t. Det var den andre sammenlagtseieren til Eddy Merckx, som også forsvarte seirene av klatretrøya, kombinasjonstrøya og mest offensive rytter fra året før. Belgiske Walter Godefroot vant poengtrøya. Nederlandske Joop Zoetemelk ble nummer 2 sammenlagt, mens Gösta Pettersson satte den beste svenske sammenlagtposisjonen i Tour de France med en 3.-plass. Salvarani vant lagkonkurransen. 

Eddy Merckx brukte 119 timer, 31 minutter og 49 sekunder, som var en margin på 12 minutter og 41 sekunder foran Zoetemelk. Oppsettet med sponsorlag, som ble innført i 1969, fortsatte videre i 1970. Suksessen med å "splitte" opp etapper fra 1969, gjorde at hele 5 etapper var delte i 1970. Merckx vant også Giro d'Italia, Paris–Roubaix og Paris–Nice i 1970. 

## Lag
Touren startet med 15 lag, fra totalt 5 nasjoner, som hver besto av 10 ryttere:
*Franske: Bic, Fagor-Mercier, Frimatic, Peugeot-BP, Sonolor-Lejeune
*Italienske: Salvarani, Molteni, Scic, Ferretti
*Belgiske: Faemino, Mars-Flandria, Mann-Grundig
*Nederlandske: Caballero-Laurens, Willem II
*Spanske: KAS

## Etapper

## Trøyene etappe for etappe

## Resultater
### Sammenlagt

### Poengtrøya

### Klatretrøya

### Lagkonkurransen

### Kombinasjonstrøya

### Mest offensive rytter
Prisen for mest offensive rytter ble gitt til Eddy Merckx.

## Eksterne lenker
* Historie Tour de France
* RittInfo Tour de France 1970
Tour de France 1971

**Tour de France 1971** var den 58. utgaven av Tour de France, fra 26. juni til 18. juli. 

Rittet var 3689km langt, fordelt på 22 etapper, inkludert 2 tempoer og en lagtempo. Syklistene kjørte med en gjennomsnittsfart på 38,084 km/t. Det var den tredje sammenlagtseieren til Eddy Merckx på rad, som også forsvarte seieren kombinasjonstrøya, i tillegg til at han vant poengtrøya. Belgiske Lucien Van Impe vant poengtrøya. Nederlandske Joop Zoetemelk ble nok en gang nummer 2 sammenlagt, mens Van Impe ble nummer 3. Bic vant lagkonkurransen. 

Eddy Merckx brukte 96 timer, 45 minutter og 14 sekunder, som var en margin på 9 minutter og 51 sekunder på Zoetemelk. 

## Lag
Touren startet med 13, som hver besto av 10 ryttere:

## Etapper

## Trøyene etappe for etappe

## Resultater
### Sammenlagt

### Poengtrøya

### Klatretrøya

### Lagkonkurransen

### Andre konkurranser
Eddy Merckx vant kombinasjonstrøya, mens Pieter Nassen vant konkurransen over de innlagte spurtene. Luis Ocana ble kåret til rittet mest offensive, selv om han "krasjet ut" mot slutten. 

## Eksterne lenker
* Historie Tour de France
* RittInfo Tour de France 1971
Samuel Barlay

**Samuel Barlay** (født 15. september 1986 i Freetown) er en sierraleonsk fotballspiller. Barlay, som er midtbanespiller, spiller for Syrianska IF Kerburan i Division 2, samt for Sierra Leones herrelandslag i fotball.

## Karriere som klubbspiller
Barlay startet karrieren i sierraleonske East End Lions. De svenske fotballklubbene Helsingborgs IF og Malmö FF fattet interesse for spilleren etter U17-VM 2003, og han signerte etter dette for Malmö FF. Han fikk imidlertid ikke mye spilletid for klubben, og i slutten av mars 2006 var det klart at han skulle lånes ut til IFK Mariehamn for 2006-sesongen. Han spilte ti kamper for klubben før han under en kamp fikk brudd i venstrearmen. Han var tilbaketil Malmö FF etter endt sesong, men ble straks klar for utlån, denne gangen til Örgryte IS i Superettan.

Den 22. november 2007 var Barlay klar for IFK Mariehamn, da han hadde signert for to år for klubben. Barlay fikk nytt brudd, denne gangen i høyrearmen. Klubben og Barlay var enige om terminering av kontrakten i april 2009, til tross for at sju måneder gjensto. Barley signerte 4. mars 2010 en kontrakt på ett år for Division 1-klubben Syrianska IF Kerburan.

Barlay gikk til aserbajdsjanske FK Mughan i 2010, Ravan Baku i 2011, og AZAL 2013. I 2014 vendte Barlay tilbake til svenske Syrianska IF Kerburan, som spiller i Division 2.

## Landslagskarriere
Barlay spiller for Sierra Leones herrelandslag i fotball, hvor han står notert med 17 kamper og én scoring. Barlay ble midlertidig suspendert i 2014 etter påstander om kampfiksing i en VM-kvalifiseringskamp mellom Sierra Leone og Sør-Afrika.

## Referanser


## Eksterne lenker
* 
*  «Samuel Barlay», profil på SvFFs hjemmeside
Kaidara

***Kaidara*** er en epos av ukjent alder fra fulanikulturen i Vest-Afrika. Det ble nedskrevet av den malisiske forfatteren og historikeren Amadou Hampâté Bâ og utgitt på fransk i 1969.

Hovedpersonen Hammadi og hans to venner Hamtuudo og Demburu reiser nedover fra menneskeverdenen til underverdenen, hvor de møter gullets gud Kaidara. Underveis på reisen støter de på merkelige steder, dyr og tegn. Hos Kaidara får hver av de tre med seg tre lass med gull, og tre formaninger. På veien tilbake utsettes de for to prøver, basert på formaningene. Hamtuudo og Demburu lytter ikke til rådene, og dør. Når Hammadi etter 21 års reise vender hjem, består han den siste prøven: han unnlater å drepe den fremmede mannen som bor i hus med kona hans. Han følger dermed det siste av rådene fra Kaidara, «handle aldri ut fra mistanker», og oppdager at det er hans egen sønn som bor der.

Eposet kan forstås på flere måter: som eventyr om en helt som lever opp til sin kulturs idealer, som mytisk reise gjennom fulanienes mytologiske landskap, og som en «esoterisk innvielsestekst – en tekst som gir innsikt i hemmelig kunnskap og viser hvordan et menneske kan og må oppføre seg for å være ekte fulani.» Fulaniidealene som framheves er respekt, generøsitet og verdighet. 

Fulanienes verdensbilde, slik det framkommer i eposet, understreker tilknytningen til kveget. Fulaniene er tradisjonelt nomadiske kvegdrivere, og i deres mytologi blir verden skapt av melk.

Eposet ble i 2015 utgitt på norsk i bokserien Verdens Hellige Skrifter.

## Referanser
Caramel

**Caramel** er en norsk vokaljazzkvartett som var aktiv siste del av 1980-tallet. Medlemmene var Anne Lise Opstad, Åshild Watne, Edle Stray-Pedersen og Bjarte Sæter/Trond Backer. Sentrale medlemmer av bandet var den norske saksofonisten Harald Gundhus og pianisten Jan Egil Berg.  Harald Gundhus laget en rekke radioprogrammer for NRK sammen med Caramel. Gruppen opptrådte ved Kongsberg jazzfestival i 1987, flere ganger i Søndagsposten på NRK TV og på ulike jazzklubber.  Blant musikere som gruppen samarbeidet med er Rune Klakegg,  Terje Venaas, Kåre Garnes og Bjørn Alterhaug, Ole Jacob Hansen, Eyvind Olsen, Arne Gjone og Erik Smith.

## Kilder
* https://web.archive.org/web/20150402101926/http://kongsberg-jazzfestival.no/program/programhistorie/
* http://www.kv.no/kultur/harald-gundhus-har-lagt-ned-saksofonen-1.4893152
* http://www.mic.no/nmi.nsf/doc/art2006052413280333055161
*
*https://tv.nrk.no/serie/soendagsposten-tv/FUHA06000388/06-03-1988#t=35m23s
*
Tjernveien (Oslo)

**Tjernveien** (1–49, 4–44) er en vei på Ammerud i bydel Grorud i Oslo. Den går fra en snuplass sør for Ammerudhellinga og ender som blindvei også i nord, et stykke forbi Alunsjøveien.

Veien fikk navn i 1935 etter Vesletjern.

Apalløkka skole er i nr. 12.

## Kilder
* 

## Eksterne lenker
*
Thorleif Haugs vei (Oslo)

**Thorleif Haugs vei** (1-105, 4-20) er en vei i Voksenkollen i bydel Vestre Aker i Oslo. Den går fra Voksenkollveien og nordvestover forbi Ullveien før den ender som blindvei i et boligområde.

Veien het Observatorieveien fra 1918, da det var planlagt å flytte Observatoriet dit. I 1952 ble veien oppkalt etter skiløperen Thorleif Haug.

Veien har tradisjonelt hatt store villaer, ofte med tun av eldre, mindre bygninger gjenoppført på tomten, en slags private bygdetun. Slik er det i nr. 4, nr. 14 (villa Solstua, om- og påbygget for Sam Eyde i 1905 og siden påbygget og ominnredet ved flere anledninger) og nr. 20 (Toralv Maurstads villa og bondestuer). Øst for nedre del av veien (med oddetallsadresser) er boligområdet Voksenkollen Panorama, ferdigstilt i 2003 og organisert som sameie.

## Referanser


## Kilder
* Oslo byleksikon}

## Eksterne lenker
*
Lasse Sandaker-Nielsen

**Lasse Sandaker-Nielsen** (født 27. juni 1975) er en norsk kommunikasjonsleder med bred erfaring fra luftfart. I 2022 ble Sandaker-Nielsen ansatt som Chief Corporate Affairs i flyselskapet Flyr og har siden høsten 2022 sittet i selskapets ledelse. Han har tidligere jobbet som informasjonsdirektør i Norwegian og som direktør for kommunikasjon, samfunnskontakt og bærekraft i Norse Atlantic Airways.  

Sandaker-Nielsen har mastergrad i *Writing* og bachelorgrad i *Mass Communication* fra Towson University i Maryland og har tidligere også jobbet i kommunikasjonsbyrået First House, vært prosjektleder og deskjournalist i Nettavisen samt redaksjonssjef i TV 2. Han har også jobbet som medieanalytiker i Infopaq. Sandaker-Nielsen er styremedlem i Kommunikasjonsforeningen i Oslo og Akershus.

## Referanser


## Eksterne lenker
* 500 håpefulle søkte seg til Kjos
* Lasse Sandaker-Nielsen på LinkedIn
Tiriltunga (Oslo)

**Tiriltunga** (1–5, 2–250) er en vei på Holmlia i bydel Søndre Nordstrand i Oslo. Den går som blindvei nordover fra Høgåsveien og har gangveiforbindelse videre til Liakollveien.

I nr. 5 er Toppåsen skole. I nr. 2–250 er 27 rekkehus i OBOS-borettslaget Tiriltoppen.

## Referanser


## Kilder
* 

## Eksterne lenker
*
Thorn Dønhaugs vei (Oslo)

**Thorn Dønhaugs vei** (99, 2–100) er en vei på Bjørndal i bydel Søndre Nordstrand i Oslo. Den går  som blindvei sørover fra Bjørnåsveien forbi plassen Seterbråten (gnr./bnr. 187/7, i nr. 99) og ender i en snuplass.

Veien fikk navn i 1989 etter lokalpolitikeren Thorn Dønhaug (1929–89).

Bebyggelsen er eneboliger i kjede.

## Kilder
* 

## Eksterne lenker
*
Tjonerudveien (Oslo)

**Tjonerudveien** (1-7, 2A-4) er en vei på Stovner (bydel Stovner) i Oslo. Den går nordøstover fra Stovnerveien og ender som blindvei etter å ha passert Tangerudveien.

Veien fikk navn i 1928 etter plassen Tjonerud.

## Kilder
* 

## Eksterne lenker
*
Lea Einfalt

**Lea Einfalt** (født 1994) er en slovensk langrennsløper og skiskytter, som representerer TSK Triglav Kranj.

Einfalt deltok under Junior-VM på ski 2011 i Otepää, hvor hun endte på 72.-plass i 5&nbsp;km fri teknikk og 6.-plass i stafett. To uker senere tok Einfalt sølvmedalje i 5&nbsp;km klassisk under European Youth Olympic Festival i Liberec.

Hun ble tatt ut i den slovenske troppen til Vinter-OL for ungdom 2012 i Innsbruck, hvor Einfalt tok bronse i 5&nbsp;km klassisk bak russiske Anastasija Sedova og lagvenninnen Anamarija Lampič. To dager senere under sprinten kom hun helt til finalen, men ble der slått av norske Silje Theodorsen som tok gullmedaljen, mens Einfalt endte sist på en 6.-plass.

Under Junior-VM på ski 2012 i Erzurum endte hun på 13.-plass i 5&nbsp;km klassisk, men tok to dager senere sølvmedaljen i 10&nbsp;km skiathlon bak lagvenninnen Nika Razinger. Hun avsluttet mesterskapet med å gå Slovenia inn til bronsemedalje på stafetten, på lag med Anja Eržen, Anamarija Lampič og Razinger.

Einfalt ble tatt ut i den slovenske troppen til Ski-VM 2013 i Val di Fiemme, der Einfalt endte på 62.-plass i 10 km fri teknikk. Hun debuterte 10 måneder senere i verdenscupen i langrenn under 15&nbsp;km fri teknikk i Davos, hvor hun 14. desember 2013 endte på en 54.-plass; 4.17,5 bak vinneren Marit Bjørgen.

To år senere, under Ski-VM 2015 i Falun, startet Einfalt med en 35.-plass i 15 km skiathlon og fulgte opp med en 26.-plass i 10 km fri teknikk. Mesterskapet ble avsluttet hun med å gå Slovenia inn til en 10.-plass på stafetten, på lag med Anamarija Lampič, Katja Višnar og Nika Razinger.

## Referanser


## Eksterne lenker
*
Anamarija Lampič

**Anamarija Lampič** (født 1995) er en slovensk skiskytter og tidligere langrennsløper som representerer TSK Triglav Kranj.

Hun ble tatt ut i den slovenske troppen til Vinter-OL for ungdom 2012 i Innsbruck, hvor Lampič tok sølv i 5 km klassisk mellom russiske Anastasija Sedova og lagvenninnen Lea Einfalt. To dager senere under sprinten kom hun helt til finalen, men endte rett utenfor pallen på en 4.-plass, bak norske Silje Theodorsen, svenske Jonna Sundling og Linn Eriksen fra Norge.

Under Junior-VM på ski 2012 i Erzurum endte hun på 6.-plass i sprinten og tok to dager senere 5.-plass i 5 km klassisk. Hun avsluttet mesterskapet med å gå Slovenia inn til bronsemedalje på stafetten, på lag med Anja Eržen, Lea Einfalt og Razinger.

Lampič tok to bronsemedaljer under European Youth Olympic Festival i Brașov i 2013, først i 7,5 km fri teknikk og tre dager senere under sprinten.

Lampič ble tatt ut i den slovenske troppen til Ski-VM 2015 i Falun, der hun akkurat ikke kom seg videre fra prologen under den klassiske sprinten med 36. beste tid. To dager senere endte Lampič på en 45.-plass i 15 km skiathlon og avsluttet mesterskapet med å gå Slovenia inn til en 10.-plass på stafetten, på lag med Katja Višnar, Nika Razinger og Lea Einfalt. 

Hun tok sin første verdenscup-seier da hun vant sprint klassisk under prøve-OL i Pyeongchang 3. februar 2017. Hun vant U-23-cupen sesongen 2016/17.

Hun tok sølv på lagsprinten under ski-VM 2019 i Seefeld sammen med Katja Višnar.

Under Ski-VM 2021 fikk hun bronse på åpningsdistansen, som var sprint i klassisk stil. Hun vant sprintverdenscupen sesongen 2020/21.

I mai 2022 kunngjorde Lampič at hun gikk over fra langrenn til skiskyting.

## Referanser


## Eksterne lenker
*
Jacob Regnart

**Jakob Regnart** (mellom 1540 og 1545 – 1599) var en fransk-flamsk renessansekomponist.

## Liv og virke
Jakob Regnart ble født inn i en musikerfamilie. Etter egne uttalelser tjenestegjorde han som korgutt hos habsburgerne. Høyst sannsynlig var han i Praha ved hoffkapellet til erkehertug og senere keiser Maximilian II av Det tysk-romerske rike, under ledelse av Jacobus Vaet. Maxmillians hoffregnskaper belegger at Regnart fra 1560 var aktiv som tenor i Praha.

Etter at Maximilian var innsatt som keiser, fulgte Regnart ham til Wien og til keiserens hoffkapell. Regnart var blant de musikerne som Maximilian i 1566 tok med til riksdagen i Augsburg. I 1568 reiste Regnart på en to års studietur til Italia, sannsynligvis returnerte han i oktober 1570. Den 1. november 1570 ble han innsatt i posten som preceptor for korguttene ved hoffkapellet.

Keiser Maximilian II døde i 1576 og Regnart gikk i tjeneste hos sønnen og etterfølgeren Rudolf II av Det tysk-romerske rike. I 1576 kan det belegges at Regnart var visekapellmester i Praha, som etterfølgeren til Alard Gaucquier (1534–1582).

Ragnart avviste et tilbud om tjeneste ved det kursaksiske hoffet i Dresden, men var fra 1582 i erkehertug Ferdinand II av Østerrikes tjeneste i Innsbruck, først som Alexander Utendals etterfølger i visekapellmesterposten, senere ble han kapellmester. Under Regnarts ledelse ble hoffkapellet både større og bedre. Flere italienske og framfor alt nederlandske sangere ble engasjert, og hoffkapellet hadde i 1594 32 sangere og 15 instrumentalister. Erkehertug Matthias adlet i 1596 Regnart for hans fortjenstfulle virke.

Etter tjenesteherrens død, vendte Regnart tilbake til keiser Rudolf IIs hoff i Praha, der han var visekapellmester under Philippe de Monte fram til sin død i 1599.

## Verk
Det er bevart 37 messer, 195 motetter og to bøker med *[[Canzone|canzoni italiane]]* etter Regnart. Mest kjent ble han for sine trestemmige tyske sanger, som første gang ble trykt i tre deler i 1576, 1577 og 1579 i Nürnberg. Regnarts samtidige, Leonhard Lechner, som oppholdt seg i Nürnberg fra 1575, bearbeidet Regnarts sanger, bl.a. ved å utvide dem til fem stemmer.

Regnarts verk ble gitt ut flere ganger til langt inn på 1600-tallet, og musikken han ble høyt verdsatt av teoretikere som  Michael Praetorius og Jacob Burmeister. Den første moderne utgaven av Regnarts verk kom i 1895 og en ny utgave ble i 1970-årene utgitt i serien *[[Corpus Mensurabilis Musicae]]*.

## Referanser


## Kilder
* 
* 

## Eksterne lenker
* Omfangsrikt notemateriale, Tiroler Landesmuseums Ferdinandeum
* Diskografi i utvalg
* 
*
Pannonia Savia

**Pannonia Savia**, også kjent som **Savia** og **Pannonia Ripariensis**, var en romersk provins. Den ble dannet i 295, i keiser Diokletians regjeringstid. Hovedstad var Siscia (nå Sisak). Pannonia Savia omfattet deler av det som nå er Kroatia, Slovenia og Bosnia-Hercegovina. Beliggenheten var rundt større delen av elven Sava. 

Den var underlagt en *dux*, senere en *[[corrector]]*.

Foruten Siscia, var de viktigste byene:
* Poetovio (nå Ptuj)
* Iovia (Klostar)
* Servitium (Bosanska Gradiška)
* Aquae Balissae (Daruvar)
* Andautonia (Scitarjevo)

## Litteratur
*

## Eksterne lenker
* Map
* Map
Shelley Moore Capito

**Shelley Wellons Moore Capito** (født 26. november 1953 i Glen Dale i Vest-Virginia) er en amerikansk republikansk politiker som ble valgt inn i det amerikanske senatet ved valget i 2014. Fra 2001 til hun tok over som senator satt hun i Representantenes hus. Fram til 2011 var hun den eneste republikaneren i Vest-Virginias kongressdelegasjon. Hun er også delstatens eneste kvinnelige senator.

Hun er datter av delstatens tidligere guvernør Arch A. Moore.

Shelley Moore Capito har beskrevet seg selv som «pro-choice», altså for at abort skal være lov.

## Referanser


## Eksterne lenker
* 
* 
*
Tjernlia (Oslo)

**Tjernlia** (1–35B, 12–32B) er en vei på Klemetsrud i bydel Søndre Nordstrand i Oslo. Den er en blindvei på nordøstsiden av Enebakkveien, sørøst for Klemetsrud skole.

Veien fikk navn i 1988 etter plassen Tjernli.

## Kilder
* 

## Eksterne lenker
*
Sprint-VM på skøyter 2015

**Sprint-VM på skøyter 2015** er det 44. offisielle sprint-VM på skøyter siden det første i 1972. Mesterskapet ble avholdt i Alau i Astana, Kasakhstan den 28. februar og 1. mars 2015.

Tittelforsvarere fra Sprint-VM 2014 i M-Wave, Nagano i Japan er kinesiske Yu Jing for damene og nederlandske Michel Mulder for herrene.

## Kort aktuell historie
;Tidligere internasjonale mesterskap og konkurranser i hurtigløp på skøyter i Astana, Kasakhstan
Dette sprintverdensmesterskapet på skøyter er det første offisielle sprint-VM arrangert i Kasakhstan. Denne banen (Alau) har tidligere arrangert asiatiske mesterskapet i 2012, vertskap for hurtigløp på skøyter under Asiatiske vinterleker 2011 samt tre ganger vært vertskap for verdenscupen i hurtigløp på skøyter (november 2011, desember 2012 og i månedskiftet november/desember 2013).

;Tidligere norske prestasjoner
Sist en nordmann vant Sprint-VM på skøyter for menn var da Frode Rønning ble sprintverdensmester i Grenoble, Frankrike i 1981. Beste norske plassering i sprint-VM på skøyter for kvinner er Edel Therese Høiseths 2.-plass i 1996 i Heerenveen, Nederland. Men sist gang det var en nordmann på pallen sammenlagt var i 1997, da Roger Strøm tok en fin 2.-plass på Hamar i Vikingskipet.

## Sammenlagt damer

## Sammenlagt herrer

## Funksjonærer
* Overdommere var Richard Hunt, Canada for kvinnene og Jekaterina Pilsjtsjikova, Russland for mennene.
* Startere var Lars Jennersten, Sverige og Oh Yong-seok, Sør-Korea for kvinnene, og Jan Zwier, Nederland og Garth Linder, USA for mennene.

## Referanser




## Eksterne lenker
* 
* 
* Damer: 
* Herrer:
Antara Fashion Hall

**Antara Fashion Hall** er et luksuskjøpesenter i Polanco i Mexico by. Det åpna i mai 2006, og har et areal på om lag 51&nbsp;000 m² fordelt på tre etasjer under åpen himmel. Senteret er utforma av den meksikanske arkitekten Javier Sordo Madaleno.

Antara Fashion Hall har over 140 butikker, seks gourmetrestauranter og en Cinemex-kino. Senteret arrangerer også en rekke konserter, moteoppvisninger og utstillinger.

## Eksterne lenker
*
Joseph Wilting

**Joseph J. Wilting** (1932–2003) var en norsk-nederlandsk kristen forkynner og avhopper som i mange år var tilknyttet Jehovas vitner. Han brøt med dem i 1980-årene og drev siden opplysningarbeid for å advare folk mot samfunnet. I 1992 utgav han den kritiske boka *Riket som ikke kom*.

Wilting kom fra en katolsk familie i Nederland, men meldte seg som 18-åring inn i Jehovas vitner. Han flyttet senere til Norge, og ble etter hvert lederen for trossamfunnets forsamling i Langesund. Wilting var medlem av kirkesamfunnet i over 30 år, de siste årene som forstander og eldste. Han meldte seg ut av kirkesamfunnet i midten av 1980-årene etter å ha opplevd et mentalt sammenbrudd. Han ble meget kritisk til hele organisasjonen og i 1986 grunnla han stiftelsen «Liv i frihet», som ble opprettet for avhoppere av kirkesamfunnet. Deretter var han en kort periode innom Brunstad Christian Church før han ble tilknyttet pinsebevegelsen.

I 1992 utgav han boka *Riket som ikke kom*. I den hevdet han at 30 mennesker i hans bekjentskapskrets hadde begått selvmord som følge av opplevelser hos Jehovas vitner. Han hevdet videre at medlemmer som var ansatt ved lege- eller advokatkontorer måtte gi taushetsbelagt informasjon til menighetens eldste og at straffbare handlinger som incest vanligvis ikke ble anmeldt. Det ble aldri lagt frem noe dokumentasjon på påstandene, men de skapte oppmerksomhet media og ble gjenstand for debatt i NRKs debattprogram *[[Antenne Ti]]*. Wilting mente selv at han gjennom sin kritikk bekjempet maktstrukturer, mekanismer og doktriner som skapte usunne forhold i trossamfunn. Han advarte også skarpt mot påvirkningen fra den amerikanske trosbevegelsen og ble senere også kritisk til Brunstad Christian Church.

I 2001 utgav han den religiøse boka *Herre, hvem skal vi gå til?*, som er en beskrivelse av hans egen vandring i det kristne landskapet. I boken beskylder Wilting flere kjente amerikanske pastorer for å drive virksomhet på grensen til satanisme.

Han var gift med Jeltje van Brug Wilting, som forøvrig er forfatter av biografien *Mitt liv med Joseph Wilting* (2013).

## Referanser
TV 2 Humor

**TV 2 Humor** var en norsk reklamefinansiert TV-kanal som var i virksomhet fra 2015 til 2019. Kanalen var eid av TV 2 Gruppen, og ble etablert for å ta over sendefrekvensen til TV 2 Filmkanalen, som startet i 2006. TV 2 Humor var en 24-timers humororientert kanal som i hovedsak sendte serier. 

## Avvikling
Høsten 2019 vedtok TV 2 å avvikle kanalen fra og med 1. januar 2020. Sendeflaten skulle etter planen overføres til TV 2s øvrige kanaler og på strømmeplattformen TV 2 Play. Årsaken til nedleggelsen var at TV 2 generelt ønsket å oppdatere sin kanalprofil, samt at mediehuset anså at humor-kategorien egnet seg bedre for VOD enn for lineær-TV, spesielt i de yngste målgruppene.

## Programmer
### Situasjonskomedier
* *[[Alle hater Chris]]*
* *[[En moderne familie]]*
* *[[Under samme tak]]*
* *[[Malcolm i midten]]*
* *[[My Name Is Earl]]*
* *[[Parks and Recreation]]*
* *[[Raising Hope]]*
* *[[Scrubs]]*
* *[[Steg for steg]]*
* *[[Sullivan & Son]]*
* *[[Et syttitallsshow]]*
* *[[Kontoret]]*
* *[[30 Rock]]*

### Humorserier
* *[[Sølvrekka]]*

### Talkshow
* *[[The Tonight Show]]* med Jimmy Fallon

## Referanser
Centro Santa Fe

**Centro Santa Fe** er et kjøpesenter i finansdistriktet Santa Fe sørvest i Mexico by. Det er det største kjøpesenteret i Latin-Amerika, med et areal på om lag 400&nbsp;000 m² fordelt på seks etasjer. Det har til sammen rundt 500 butikklokaler. Senteret ble påbygd i 2012, noe som gjorde det omtrent dobbelt så stort som det var opprinnelig. Centro Santa Fe hadde i snitt 1,5 millioner besøkende per måned i 2012.

Kjøpesenteret har ankerbutikkene El Palacio de Hierro, Liverpool, Sanborns, Sears og Saks Fifth Avenue. Det har også en Cinemex-kino med 22 saler, en ishall, en bowlinghall og et Chedraui Select-supermarked.

## Referanser


## Eksterne lenker
*
Michael (andre betydninger)

**Michael** har flere betydninger:
* Michael eller Mikael, navn
* Michael (singel), singel av Suzi Quatro 
* Michael (1996), amerikansk film
* Michael (album), album av Michael Jackson
* Michael (2011), østerriksk film
* Michael (tidsskrift) forskningstidsskrift utgitt av Det norske medicinske Selskab
Anders Madsens gate (Tønsberg)

**Anders Madsens gate** (1-3, 2-6) er en 270 meter lang gate i Tønsberg sentrum. Den går fra Honnørbrygga ved Kanalen, og opp til krysset Danakleven/Tollbodgaten.

Gaten er oppkalt etter Anders Madsen (1609-1670), eiendomsforvalter og borgermester. 

Bygningen i Anders Madsens gate 3 er den gamle Almueskolen som ble bygd i 1857. Det ble drevet skole her til 1884 da Slottsfjellskolen åpnet. Gaten het da Skolegaten (Almueskolegaten).

## Referanser
Avenida Cuauhtémoc

**Avenida Cuauhtémoc** er en aveny i Mexico by. Den krysser byen mellom nord og sør, og utgjør en del av Eje 1 Poniente. I nord starter den i krysset med Avenida Chapultepec i delegasjonen Cuauhtémoc, mens den i sør starter i krysset med Avenida Popocatépetl (Eje 8 Sur) i Benito Juárez. Metrobussens linje 3 går langs Avenida Cuauhtémoc.

Avenyen er oppkalt etter aztekerherskeren Cuauhtémoc.
Seebergs gate (Tønsberg)

**Seebergs gate** er en 75 meter lang gate i Tønsberg. Den går mellom Jens Müllers gate og Halfdan Wilhelmsens allé. Gaten har ingen adresser.

Gaten er oppkalt etter kjøpmann Christopher Seeberg (1794-1846) som var Tønsbergs første ordfører.

## Referanser
Jens Müllers gate (Tønsberg)

**Jens Müllers gate** (1-3) er en 110 meter lang gate i Tønsberg. Den går mellom Stoltenbergs gate og Jernbanegaten. 

Gaten er oppkalt etter sogneprest Jens Müller (1719-1773).

## Referanser
Hertug Guthorms gate (Tønsberg)

**Hertug Guthorms gate** (2-34, 3-29, også skrevet **Hertug Guttorms gate**) er en 330 meter lang gate i Fjerdingen i Tønsberg. Den går fra krysset Tollbodgaten/Anders Madsens gate og forbi Peder Lagmanns gate.

Gaten fikk sitt navn i 1903, og er oppkalt etter Harald Hårfagres onkel Guttorm Sigurdsson, hertug for hæren, som styrte Tønsberg på vegne av kongen. Tidligere het gaten *Forstadens Mellemgate*.

## Referanser
Parque de las Arboledas

**Parque de las Arboledas** er en park i Colonia del Valle i delegasjonen Benito Juárez i Mexico by. Den er kvadratisk og befinner seg mellom gatene José Enrique Pestalozzi, Heriberto Frías, Pilares og Matías Romero. Den er en av de største parkene i delegasjonen, med et areal på 35,09 m². Den ble renovert i 2008.

I parken er det fotball-, basketball- og voleyballbaner, samt ei hytte hvor det avholdes ulike kurs. Det er også et lite tog som kjører runder rundt i parken.

## Eksterne lenker
* Parque de las Arboledas hos Mexicos føderale distrikts turistdepartement
* Parker i Benito Juárez
Snorres gate (Tønsberg)

**Snorres gate** (1-13,2-14) er en 140 meter lang gate i Tønsberg. Den går fra Haugar og ned til Jernbanegaten.

Gaten er oppkalt etter Snorre Sturlason (1179-1241) som ved flere anledninger oppholdt seg i Tønsberg.

## Referanser
Abu Bakr (navn)

**Abu Bakr** (arabisk: ) er et arabisk mannsnavn. Navnet er svært vanlig i flere vestafrikanske land i formene *Aboubacar*, *Babacar* og *Boubacar*.

## Etymologi
*Abu Bakr* er dannet som en sammensetting av *Abu* og *Bakr*. *Abu* betyr «far til», og er gjerne brukt i arabiske tilnavn (kunya). Navnet settes da sammen med navnet til sønnen. *Bakr* betyr «ung kamel». I kalifen Abu Bakrs tilfelle var *Abu* brukt figurativt, da kalifen fikk tilnavnet på grunn av sin interesse i oppfostring av kameler.

Navnet skrives også sammentrukket som *Abubakr*.

*Aboubacar*, *Abubacarr*, *Abubakarr*, *Babacar*, *Boubacar* og *Baboucarr* er vestafrikanske former av navnet.

*Ebu Bekir* og *Ebubekir* er tyrkiske former av navnet.

## Utbredelse
Navnet er kjent brukt av den arabiske kalifen Abu Bakr på 500-tallet.

Navnet er i dag svært vanlig i flere vestafrikanske land i formene *Aboubacar*, *Babacar* og *Boubacar*.

|}

## Kjente personer med navnet
Personene i listen er ordnet kronologisk etter fødselsår.
* Abu Bakr (ca. 573–634), arabisk kalif og svigerfar til profeten Muhammed
* Abu Bakar av Johor (1833–1895), malaysisk sultan
* Abubakar Tafawa Balewa (1912–1966), nigeriansk politiker
* Abu Bakar Bashir (født 1938), indonesisk muslimsk leder
* Atiku Abubakar (født 1946), nigeriansk politiker
* Ibrahim Aboubacar (født 1965), fransk politiker
* Abu Bakr al-Baghdadi (født 1971), irakisk kalif i den Den islamske staten (IS)
* Abubakar Shekau (1973–2021), nigeriansk leder av Boko Haram
* Aboubacar Demba Camara (født 1994), guineansk fotballspiller
* Aboubacar Diaby (født 1981), ivoriansk fotballspiller
* Abubaker Kaki Khamis (født 1989), sudansk friidrettsutøver
* Abu Bakr al Shatri, saudiarabisk imam
* Abu Bakr Shawky, egyptisk filmregissør
* Aboubacar Ndiaye, amerikansk skribent
* Seydou Aboubacar, amerikansk basketballspiller
* Aboubacar Sidiki Diakité, guineansk offiser
* Abubakar Zein Abubakar, kenyansk komitéleder

## Referanser


## Eksterne lenker
RegioTram Kassel

**RegioTram Kassel** er et bybanesystem i Kassel og omland. Det ble satt i trafikk 2007, og baserer på kombitrikker etter forbilde fra kombitrikken i Karlsruhe. Siden 2013 blir systemet drevet av et anbudsfellesskap av Kasseler Verkehrs-Gesellschaft AG og Hessische Landesbahn GmbH. Systemet forbinder sporveisnettet i Kassel med jernbanenettet, slik at kombitrikker fra trikkenettet i byen kan kjøre videre på jernbanenettets skinner. Systemovergangen finner sted i Kassel sentralstasjon.

## Referanser


## Eksterne lenker
* RegioTram (NVV)
Jacob Hintze

**Jacob Hintze** (1622–1702) var en tysk kirkemusiker og komponist av salmemelodier.

## Liv og virke
Jacob Hintze var sønn av Georg Bernau og Catharina Rückers. Faren var bymusikant i Bernau og sønnen fikk musikkutdanning i Berlin og Spandau mellom 1638 og 1643. Etter at svennetida var over tilbrakte han de tradisjonelle vandreårene i ulike østersjøbyer, og hadde senere korte arbeidsforhold som musiker i Berlin, Spandau, Insterburg og Küstrin. Fra 1651 virket han i Stettin, og fra 1659 og livet ut var han bymusikant i Berlin.

Mellom 1666 og 1698 gav Hintze ut den 12. til 28. utgaven av den protestantiske salmeboka *Praxis pietatis melica* («fromhetsøvelser på vers»), som Johann Crüger startet opp i 1640. Hintze føyde til egne komposisjoner., den mest kjente salmen er *Gib dich zufrieden und sei stille* over en tekst av Paul Gerhardt som Johann Sebastian Bach la til grunn for flere koralbearbeidinger.

I 1664 giftet Jacob Hintze seg med Anna Catharina Reuschel, datter av en bokbinder. Sammen fikk de tre barn.

## Referanser


## Kilder
*

## Eksterne lenker
* 
* 
* Trykksaker av og om Jacob Hintze, VD17
Golshifteh Farahani

**Golshifteh Farahani**, persisk: , (født 10. juli 1983 i Teheran) er en iransk skuespiller, musiker og vokalist. Hun bor for tiden i Paris, og hennes iranske pass har gått ut.  Hun slo gjennom som fjortenåring i filmen *Pæretreet* (*[[Derakhte Golabi]]*) fra 1997.

Hun spilte i *[[Body of Lies]]* fra 2008. Etter dette fikk hun problemer med moralpolitiet i Iran, og ble jevnlig innkalt til avhør. Året etter spilte hun i den kritikerroste *[[Alt om Elly]]*, som vant sølvbjørnen for beste regi under Berlinalen.

Hun har ikke vært i Iran etter at hun blottet brystet i en reklamesnutt for filmprisutdelingen César-prisen i 2012.

## Filmografi

## Referanser


## Eksterne lenker
* 
*
Bentsebrua

**Bentsebrua** er en bro over Akerselva på Sagene i Oslo. Bentsebrugata, som har sitt navn etter broen, krysser elven her.

Broen ble bygget i perioden 1898 til 1901, og den er navngitt etter Ole Bentsen som eide industrianlegget Bentse Brug som lå ved elven der broen ble bygget. 

Bentsebrua er en jernbro i to spenn med store fundamenter av granitt.

## Referanser


## Eksterne lenker
* 
*
Cospudener See

**Cospudener See** er en kunstig sjø utenfor Leipzig. Sjøen ble anlagt i 2000 i ett brunkulldagbrudd som var operativt til 1990. Sjøen har blitt et populært turistmål for Leipzigs befolkning.

## Referanser


## Eksterne lenker
*
Kimberly

**Kimberly** er et engelsk kvinnenavn med opprinnelse i et bynavn og stedsnavn. Navnet er blant annet vanlig i USA og det sørlige Afrika.

## Etymologi
*Kimberly* er dannet av navmet på byen Kimberley i Sør-Afrika. Byen fikk navn etter lord Kimberley (1826&ndash;1902). Etternavnet Kimberley har opprinnelse i to engelske stedsnavn: Chineburlai i Norfolk og Chinemarleie i Nottinghamshire. Sisteleddet i begge navnene betyr «skogslysning», mens de to førsteleddene er henholdsvis kvinnenavnet *[[Cyneburg]]* og mannsnavnet *Cynemǣr*. *Cyneburg* er sammensatt av de gammelengelske navneleddene *cyne*, «kongelig», og *burh*, «borg». *Cynemǣr* er sammensatt av *cyne* og *mær*, «berømt».

*Kimberley* er en variant av navnet.

## Utbredelse
*Kimberly* er kjent brukt som fornavn fra midten av 1900-tallet.

*Kimberly* og *Kimberley* var mest populære i USA i 1960- og 1970-årene.

*Kimberley* var et populært navn i England i 1980-årene. Det relaterte gammelenglske kvinnenavnet *[[Cyneburg]]* var populært fra 600-tallet til 900-tallet.

Navnene er i dag mye brukt i Sør-Afrika og nabolandene Botswana og Zimbabwe. Navnet er også vanlig i USA og flere andre land. Kimberly er i all hovedsak brukt som kvinnenavn, men er også kjent brukt som mannsnavn. 

|}

## Kjente personer med navnet
Personene i listen er ordnet kronologisk etter fødselsår.
* Kim Wilkins (født 1970), australsk forfatter med psevdonymet Kimberley Freeman
* Kimberly Johnson (født 1971), amerikansk dikter
* Kimberly Williams-Paisley (født 1971), amerikansk skuespiller
* Kimberly Geswein (født 1979), amerikansk skrifttypedesigner
* Kimberly Larsen (født 1980), norsk skuespiller
* Kimberley Walsh (født 1981), engelsk sanger
* Kimberly Snyder, amerikansk ernæringsekspert
* Kimberly Derting, amerikansk forfatter
* Kimberley Hasselbrink, amerikansk matskribent

## Annen bruk av navnet
* Kimberly-Clark, amerikansk produsent av papirprodukter
* Kimberley-prosessen, sertifiseringsprosess for diamanter

## Referanser


## Eksterne lenker
Otera

**Otera AS**, med hovedkontor i Grimstad, består av to selskaper: **Otera Infra** som har hovedkontor i Kristiansand, og **Otera Traftec** som har hovedkontor i Froland. Otera leverer tekniske tjenester til kunder som har ansvaret for å bygge, drifte og vedlikeholde teknisk infrastruktur innen elkraftproduksjon og samferdsel. Kundene er offentlige og private virksomheter. Otera AS eies av Roadworks (80,5 prosent) og Agder Energi (19,5 prosent).

## Eksterne lenker
*
Aktuelt

***Aktuelt*** er tittelen på flere TV-programmer:

**[[Aktuellt]]*, Sveriges nyhetssending som har gått på SVT siden 1958.
**[[Aktuelt (TVNorge)|Aktuelt]]*, nyhetsprogram som gikk på TVNorge fra 1991 til 2009.
**[[Aktuelt (NRK)|Aktuelt]]*, et aktualitetsprogram som gikk på NRK fra 2010 til 2015.
Laura Mononen

**Laura Mononen** (født **Laura Ahervo**; 5. oktober 1984 i Lojo) er en finsk tidligere langrennsløper som representerte Hameenlinnan Hiihtoseura.

## Karriere
Mononen deltok ved junior-VM på ski 2004 i Stryn, der hun kom på 39.-plass på 15&nbsp;km klassisk. Hun deltok i to renn i Skandinavisk Cup i desember 2007, der hun fikk en 13.-plass på 10&nbsp;km som beste plassering.

Ved det finske mesterskapet i 2009 kom hun på 22.-plass på sprinten. Hun deltok også på 10&nbsp;km klassisk, der hun kom på 9.-plass, og på 15&nbsp;km jaktstart der hun kom på 6.-plass. På 30&nbsp;km fri teknikk kom hun på 4.-plass. Hun debuterte i verdenscupen 8. mars 2009 i Lahtis, der hun kom på 56.-plass på 10&nbsp;km fri teknikk. Året etter kom hun på 15.-plass på sprinten ved det finske mesterskapet 2010. Her kom hun for øvrig på 11.-plass på 5&nbsp;km fristil og 5.-plass på jaktstarten. På 30&nbsp;km klassisk ved det finske mesterskapets del to i mars kom hun på 10.-plass.

Hun fikk flere gode plasseringer ved Skandinavisk cup 2010/2011. I estiske Jõulumäe kom hun på 3.-plass på 10&nbsp;km klassisk i februar, og 4.-plass på sprinten. Hun kom også på 4.-plass på 10&nbsp;km i Madona. Hun fikk bronse på 30&nbsp;km fri teknikk ved det finske mesterskapet i mars 2011, der hun for øvrig kom på 13.-plass på sprinten. Ved Skandinavisk cup 2011/2012 fikk hun to pallplasseringer; hun kom på 2.-plass på 10&nbsp;km på Nes i januar 2012, og hun fikk to 3.-plasser i Albu i februar; på sprinten og på 10&nbsp;km klassisk. Hun fikk igjen bronse på 30&nbsp;km ved det finske mesterskapet i 2012 i Imatra, og hun kom på 4.-plass på sprinten dette året. På lagsprint tok hun sølvmedalje, sammen med Mary Hakala, og på stafetten vant hun gull sammen med Teija Lehtimäki og Maija Hakala.

Det ble én medalje på Mononen ved det finske mesterskapet i 2013; hun fikk bronse i lagsprint sammen med Maija Hakala. Hun endte på 4.-plass på 10&nbsp;km, 5.-plass på sprinten, 8.-plass på 5&nbsp;km klassisk og 5.-plass på 30&nbsp;km fri teknikk. Hun vant et renn i Skandinavisk Cup 2012/13; 15&nbsp;km fristil i Inari som ble arrangert 24. februar 2013. Ved det finske mesterskapet 2014 fikk hun to medaljer; hun vant 3 x 5&nbsp;km stafett, og kom på 3.-plass på lagsprint sammen med Maija Hakala. Denne gangen fikk hun 4.-plass på 20&nbsp;km klassisk, 5.-plass på sprinten, 7.-plass på 10&nbsp;km klassisk og 14.-plass på 5&nbsp;km fri teknikk.

I 2015 fikk hun bronse på 15&nbsp;km klassisk ved det finske mesterskapet i langrenn. Hun fikk også en 4.-plass på 10&nbsp;km fri teknikk.

Hun ble også tatt ut til å delta ved Ski-VM 2015 i Falun, der hun kom på 34.-plass på 10&nbsp;km fri teknikk.

### Sammenlagtplasseringer i verdenscupen

## Referanser


## Eksterne lenker
*
Aktuelt (NRK)

***Aktuelt*** er et norsk direktesendt aktualitets- og debattprogram med Ole Torp som gikk på NRK2 fra 2010 til 2015. Programmet tok for seg aktuelle saker innen politikk, kultur og samfunnsliv. Det var i hovedsak debattpreget, men gav også plass til samtaler. Første sesong ble vekselvis ledet av Anne Lindmo og Erik  Wold. Programmet ble sendt på mandager, tirsdager og onsdager.

Programmet ble i snitt sett av 95 000 den første måneden. I februar 2012 var snittet på 128 000.

## Referanser


## Eksterne lenker
*
Tors veg

**Tors veg** er en vei på Nardo i Trondheim. Veien starter ut fra Utleirvegen, og ender opp i et kryss med Njords veg. Tilstøtende veier er Valkyrjevegen, Mjølnervegen, Bragevegen, Iduns veg, Odins veg og Njords veg. Veien er en del av et stort område på Nardo med gudenavn på veiene. 

Bebyggelsen langs veien er både blokker og eneboliger. I den øverste delen er det kun eneboliger og tomannsboliger. I den nedre delen er det mest blokker i borettslagene Nardo Søndre og Sundland.
Parlamentsvalget i Estland 2015

**Parlamentsvalget i Estland 2015** ble avholdt over hele Estland den 1. mars 2015, og valgte 101 representanter til Riigikogu for perioden 2015–2019. Representantene ble valgt ved forholdstallsvalg i 12 valgkretser. Partiene må over en nasjonal sperregrense på 5 % av stemmene for å bli representert. 33 % av de stemmeberettigede benyttet muligheten til å forhåndsstemme mellom 19. og 25. februar. Det var en samlet valgdeltagelse på 64,2 %.

Valgkampen var preget av sikkerhetspolitikk i lys av Krim-konflikten. Den sittende, NATO-orienterte statsministeren, Taavi Rõivas fra Det estiske reformpartiet, erklærte valgseier over Det estiske senterpartiet, som hadde bånd til Vladimir Putins regime i Russland. Regjeringspartiene gikk noe tilbake, men Det estiske senterpartiet fikk et svakere valgresultat enn hva meningsmålingene hadde forutsett. Konservative IRL, som hadde en avskalling til Det frie partiet, tapte en tredjedel av sitt stemmetall fra 2011. Høyreradikale EKRE ble også representert i Riigikogu.

## Valgresultat

## Fotnoter


## Referanser
Normal (metrologi)

**Normal** eller **målenormal** betegner en gjenstand, måleredskap, referansemateriale eller målesystem som brukes for å definere, realisere, oppbevare eller reprodusere en måleenhet eller en eller flere nøyaktige verdier av en målestørrelse.  

Følgende begreper er i bruk:
* Hovednormal - en normal som har den høyeste måletekniske kvalitet i en organisasjon, og som andre målinger refereres til. Den betegnes også referansenormal. 

* Nasjonal normal. En normal som ved en nasjonal beslutning er anerkjent som referanse for normaler i et land, for den aktuelle målestørrelsen. 

* Primærnormal. En normal som er utpekt eller bredt anerkjent for å ha den høyeste måletekniske kvalitet og som har en verdi som aksepteres uten at den må refereres til andre normaler for samme måleenhet. 

* Sekundærnormal. En normal som har fått sin verdi ved sammenlikning med en primærnormal.
Hannibal Fegth

**Ole Hannibal Sommerfeldt Fegth** (1879–1967) var en norsk roer, leder i Christiania Roklub og linoleum-grossist.

## Bakgrunn
Fegths far var fra Ringebu og hadde nøyaktig samme navn ifølge dåpsregistreringen i kirkeboka for Ringebu. Faren døde 8. desember 1878, året før Fegth ble født. Hans etternavn Fegth er ofte stavet «Feght», i norsk litteratur. Interessen for roing begynte i barndommen da han bodde hos sin bestefar i morens barndomshjem i Holmsbu. Roing som konkurranseidrett startet under Fegths studieopphold i England. Etter endt utdannelse som forretningsmann startet han firmaet Hannibal Fegth og Co. A/S i 1903.

## Norgesmester
I norgesmesterskap vant Fegth ialt syv gullmedaljer, en med singlesculler, to gullmedaljer med innrigger-firer, tre gull med utrigget firer og ett gull med åtter.

## Olympiaden 1908 og 1912
Norge hadde deltagere i roing i sommer-OL 1908 og sommer-OL 1912. Fegth var med i firer og åtter.

## Organisasjonsvirksomhet
I perioden 1908-1939 var Hannibal Fegth Christiania Roklubs (CR) president. Fegth bekostet og ledet selv roklubbens reise til London for deltagelse i Henley-regattaen, hvor CR seiret i åtterklassen. CR vant Thames pokalen og satte ny rekord med tiden syv minutter og ni sekunder.
Fegth var styremedlem i Norges Roforbund fra 1910-14 og president i Nordisk Roforbund. Han fikk Norges Roforbunds “Medalje for stilfuld Roning” i 1905, “Svenska Roddförbundet’s förtjänsttecken i guld” i 1928 og “Dansk Forening for Rosport’s Guldmedalje” i 1937.

## Andre verv og utmerkelser
Som innehaver av egen agentur-forretning satt Fegth som styremedlem i Oslo Handelsstands Forening i perioden 1922-26. Han var også medlem av Oslo bystyre 1931-37.

Av utmerkelser nevnes Kongens fortjenstmedalje i gull 1928, offiser av Order of the British Empire, ridder av den danske Dannebrogordenen og ridder av den svenske Vasaordenen.

## Referanser




## Eksterne lenker
*